Электрокъарум и уасэм зехъуэж
«Къэббалъкъэнерго» акционер зэгухьэныгъэм къызэритамкIэ, КъБР-м ЭнергетикэмкIэ, тарифхэмкIэ, псэупIэм и IэнатIэм щыкIэлъыплъынымкIэ и къэрал комитетым 2016 гъэм дыгъэгъазэм и 27-м къыдигъэкIа унафэ №67-м 2017 гъэм бадзэуэгъуэм и 1-м щегъэжьауэ зехъуэж цIыхухэм къагъэсэбэп электрокъарум и уасэм.
Къалэдэсхэм ящыщу щыIэ хабзэхэм тету газ хьэку-хэмкIэ къызэгъэпэща унэхэм щыпсэухэм, абыхэм япэлъыта адрей цIыху гупхэм къагъэсэбэп электрокъарум 1 киловатт-сыхьэт къэс соми 3-рэ кIэпIейкIэ 58-рэ щIатынущ.
Соми 2-рэ кIэпIейкIэ 51-рэ зы киловатт-сыхьэтым хуэзэу щIатынущ мы къыкIэлъыкIуэхэм:
къалэдэсхэм ящыщу электрокъарукIэ лажьэ зэрыпщафIэ хьэкухэр зыщIэт, апхуэдэу электрокъарукIэ ягъэплъ унэхэм щыпсэухэм;
къуажэхэм щыпсэухэм;
жыг хадэхэр, хадэхэкIхэр гъэкIынымкIэ, дачэхэмкIэ цIыхухэм я зэгухьэныгъэхэм.
«Къэббалъкъэнерго» акционер зэгухьэныгъэм аргуэру зэ фигу къегъэкIыж энергиер къызэрапщ Iэмэпсымэхэм 2017 гъэм мэкъуауэгъуэм и 30-м ирихьэлIэу къагъэлъэгъуа бжыгъэхэр Iэрывгъэхьэну, апхуэдэу къэгъэсэбэпа электрокъарум и уасэр и зэманым фыпшынын зэрыхуейр.
